Viola Davis as kind geboelie | SARIE
FOTO Instagram / @violadavis
Om geboelie te word kan een van die mees traumatiese ervarings vir 'n kind wees. Elke ouer hoop hul kind is nie 'n slagoffer nie – of dalk erger, die een wat die boeliewerk doen.
"Die oomblik as ek weet skool gaan weer begin, moes ek weer myself voorberei, want ek moes vir die boelies weghardloop," het sy vertel.
Viola vertel hoe die boelies nou ewe skielik haar vriende op Facebook wil wees. Sy het lekker gelag oor dié tyd in haar kinderlewe. Kyk die insetsel hier:
Vanjaar, op 6 Januarie, het Viola Davis, haar ster op die Hollywood Walk of Fame ontvang. En op 8 Januarie het sy die Golden Globe vir beste aktrise in 'n drama gewen. Dit was vir haar spel in die drama Fences.
Die beeldskone rooikop Jessica Chastain het in 2014 verklap dat sy op skool geboelie was. "My klasmaats het elke dag vir my gesê dat ek lelik is en niemand wou my maat wees nie," het sy aan Glamour gesê.
Ive always loved butterflies…. Portrait for @MadameFigarofr #BenoitPeverelli #cannes2016
A photo posted by Jessica Chastain (@jessicachastain) on Jun 11, 2016 at 8:35am PDT
– Moenie vir hom wys jy is ontsteld nie. Dis wat hy wil hê.
– Wees ferm en selfgeldend.
– Soms help dit om 'n boelie se aanmerking in 'n grap te omskep.
– Onthou, jy is nie die een met die probleem nie, die boelie is.
– Verbeel jou jy het 'n rubbermuur om jou en alles wat die boelie doen of sê, bons na hom terug.
– Moenie toelaat dat die boelie jou van jou geluk en selfbeeld beroof nie.
– Moenie wraak beplan nie, dan daal jy na sy vlak.
– Vermy die plekke waar die boelie jou voorlê en moenie alleen rondloop nie.
– Moenie duur items en geld skool toe neem nie en merk jou besittings met 'n permanente merkpen sodat jy dit later kan uitken.
– Hou jou kop regop, lyk selfversekerd.
– Boelies hou daarvan om voor trawante te wys hoe sterk hulle is. Hulle is nie so dapper as hulle alleen is nie.
– Leer om trots te wees op dit wat jou anders maak. Jy is 'n individu.
– Maak nuwe vriende by klubs en op uitstappies.
– Neem kennis van die probleem en wees bereid om aan jou kind se probleem te werk.
– Dink na wat die oorsaak van jou kind se gedrag kan wees. Gee jy genoeg aandag en is jy betrokke? Watter voorbeeld stel jy? Hoe praat jý met ander en hoe praat julle as gesinslede met mekaar?
– As jou kind se aggressie jou bekommerd maak, neem hom na 'n sielkundige sodat hy onder meer kan leer hoe om stres en emosies van woede en teleurstelling te hanteer. Sy sal jou kind kan leer hoe om empatie met ander te hê.
– Moenie tuis etikette soos rassisme en lelike name vir ander mense soos "ou rooikop", "vettie" of "domkop" aanmoedig nie.
– Moet ook nie jou kind as "boelie" brandmerk nie. Stel eerder vas hoekom hy boelie.
– As jy nie iets aan die probleem doen nie, kan jou kind gebrandmerk en uitgestoot word. Leer hom dat geweld, manipulasie an afknouery nie die regte manier is om teenoor ander op te tree nie.